Blokktrykket har form av en omkring 5 meter lang skriftrull. Arkeologen Sir Marc Aurel Stein (1862–1943) kjøpte bokrullen i 1907. Den befant seg den gangen i Mogaogrottene i Gobiørkenen, i nærheten av Dūnhuáng i den nåværende provinsen Gansu i Kina. Dette er en serie på 492 forbundne huler, som ble forseglet ved begynnelsen av det 11. århundre. Stein kjøpte den av en munk som voktet hulene; de var kjent som «de tusen buddhaers huler».